Foedus 90/Virides
Foedus 90/Virides, brevius Virides, est politica Germaniae factio, quae anno 1993 ex coniunctione factionum Virides et Foedus Anni 1990 orta est. Virides rebus oecologicis favendis student. Quam ob rem colorem factionis viridem eligerunt. Vectigalia ita mutanda sint, ut oecologia, energia renovabilis et natura melius praeserventur contra ergasterium atomicum et gas thermocepicum. Dona terrae ita efficaciter utenda sint, ut usu eorum adsiduitas et perpetuitas servetur. In rebus militaribus, pacifismo favent. Sunt autem sodales, qui noniam censent bellum omnibus casibus vitandum esse. Ideo Virides Bellum Cosovense assensi sunt. In rebus socialibus iustitiam socialem et iura humana homophylophiliae transsexualitatisque ampliare volunt.